钦定古今图书集成/明伦汇编/氏族典/第389卷 > 李听
## 钦定古今图书集成/明伦汇编/氏族典/第389卷 > 李听

按《唐书李晟传》：“晟子听，字正思，以荫为协律郎，辟佐
于𬱖府。吐突承璀以为神策行营兵马使，迁左骁卫
将军，出为蔚州刺史，徙安州，召为羽林将军。帝讨李
师道，出听楚州刺史，以功兼御史大夫，夏绥银宥节
度使，又徙灵盐，进检校工部尚书。穆宗初立，幽、镇反，
择名臣代裴度使统兵北讨，乃授检校兵部尚书，充”
河东节度使。敬宗嗣位，改义成军。太和初，以功封凉
国公。王廷凑之乱，诏听悉兵屯贝州，史宪诚惧听，因
取道袭之，诏听兼帅魏博。听迁延不即赴魏，乱师惊
溃，罢为太子少师。未几，拜邠宁节度使，改武宁军，又
徙陈许，分司东都。开成初，为河中晋绛慈隰节度使。
文宗叹曰：“付之兵不疑，退处散地不”怨，惟听为可。四
年，以疾求还，卒。